ฝ่ายทะเบียน สำนักงานเขตตลิ่งชัน มีช่องบริการด้านงานทะเบียนทั่วไปจำนวน 2 ช่องบริการ และได้มีช่องทางด่วนสำหรับผู้มาใช้บริการเพิ่มอีก 1 ช่องบริการอยู่แล้ว  แต่เนื่องจากผู้มาใช้บริการมีจำนวนมากถึง 65 คิว และมีการจองผ่านแอปพลิเคชัน BMA Q อีกประมาณ 3 คิว ซึ่งแต่ละคิวใช้เวลาในการบริการตามเวลามาตรฐานไม่ต่ำกว่า 50 นาที ในกรณีจดทะเบียนการหย่า สมรส รับรองบุตร รับบุตรบุญธรรม บันทึกฐานะแห่งครอบครัว การเปลี่ยนชื่อตัว ชื่อสกุล การตั้งชื่อสกุลใหม่ กรณีการขอคัดทะเบียนการหย่า ทะเบียนสมรส และคัดใบเปลี่ยนชื่อตัว ชื่อสกุล ใช้เวลาตามเวลามาตรฐาน 35 นาที/คิว  แต่เนื่องจากมีการลงทะเบียนโครงการประชารัฐสวัสดิการจึงทำให้มีผู้ใช้บริการมาขอรับบริการเป็นจำนวนมากกว่าปกติและพบปัญหาว่าประชาชนที่ได้ลงทะเบียนส่วนใหญ่ประสบปัญหาข้อมูลสถานภาพการสมรสในฐานข้อมูลไม่ถูกต้องตรงตามข้อเท็จจริง ฝ่ายทะเบียนจึงต้องดำเนินการแก้ไขปรับปรุงรายการทะเบียนครอบครัวให้กับประชาชน จึงทำให้ต้องใช้เวลาในการตรวจสอบแก้ไขและประสานงานระหว่างสำนักทะเบียนในพื้นที่กรุงเทพมหานครและสำนักทะเบียนต่างจังหวัด
ลงทะเบียนที่เขตช้ามากครับ ไม่มีช่องทางด่วนสำหรับผู้มาติดต่ออย่างอื่น ต้องนั่งรอใช้เวลา 3-4 ชั่วโมง
ผมว่าการบริการของหน่วยงานช้ามากไปครับ ถึงมีการลงทะเบียนคิวยาวใช้เวลานานก็ควรจะต้องหาวิธีให้เร็วกว่านี้ เพราะการลงบัตรสวัสดิการ ไม่ได้ทำวันนี้วันแรก ควรจะมีการวางแผนในการให้บริการทำอย่างไรจึงจะลดขั้นตอน เวลา ได้มากกว่า หากเจ้าหน้าที่น้อยต้องเพิ่มเจ้าหน้าที่ ส่วนอื่นมาช่วยงานในส่วนนี้ หมายถึงมีการโยกงานชั่วคราวเพื่อให้ตอบสนองกับภาระงานที่กำลังเกิดขึ้น ณ ขนาดนั้น